
הנהלת האגף - ירושלים
							       		תאריך: ‏כ"ד חשון, תשע"ח
								  	‏13 נובמבר, 2017
מספרנו: ח"מ/
לכבוד 
עו"ד 
		 						מבלי לפגוע בזכויות 
							בדואר אלקטרוני : 
ח.נ., 
הנדון: בקשת חופש מידע – הנחיות מנהליות הלבנת הון
					 	(סימוכין: פנייתך מיום 17.10.17)

בהמשך לפנייתך שבסימוכין, הריני מתכבד להשיבך, כדלקמן:

1. יחידת החילוט הוקמה לפני כשלוש שנים ומצויה עדיין בשלבי הקמה. יתר על כן, יחידת החילוט אינה מנחה רשויות אכיפה בביצוע תפקידיהן בניהול הליכי חילוט בהליך הפלילי ובתפיסת רכוש בתוך כך, אלא מהווה גוף מנהל לרכוש לאחר תפיסתו בלבד.
2. לתשומת ליבך, יחידת החילוט אחראית על שמירת ערכו של הרכוש המנוהל על ידה ועל כן מייעצת מעת לעת לגורמי האכיפה בהתאם לנסיבות של כל תיק ותיק כיצד כדאי לפעול בעת תפיסת הנכסים הספציפיים המובאים לפתחה, על מנת לשמור על ערכם בצורה מיטבית.
3. יובהר, כי המלצותיה של יחידת החילוט אינן מחייבות על פי דין את גורמי החקירה והתביעה אשר שיקול דעתם בניהול ההליך הפלילי הנו עצמאי על פי דין.
4. משכך, בקשתך נדחית מכוח סעיף 8(3) לחוק חופש המידע, תשנ"ח-1998 (המידע אינו מצוי ברשות האפ"כ).
5. הנך  רשאי לעתור נגד החלטת הממונה לפי הוראות חוק בתי משפט לעניינים מנהליים, התש"ס-2000.

בברכה,
עופר חדד, עו"ד
 הממונה על העמדת המידע לציבור 

